CELEX: 62009CN0079
Language: hu
Date: 2009-02-23 00:00:00
Title: C-79/09. sz. ügy: 2009. február 23-án benyújtott kereset — az Európai Közösségek Bizottsága kontra Holland Királyság

6.6.2009   
            
            
               HU
            
            
               Az Európai Unió Hivatalos Lapja
            
            
               C 129/3
            
         2009. február 23-án benyújtott kereset — az Európai Közösségek Bizottsága kontra Holland Királyság
   (C-79/09. sz. ügy)
   2009/C 129/05
   Az eljárás nyelve: holland
   
      Felek
   
   
      Felperes: az Európai Közösségek Bizottsága (képviselők: D. Triantafyllou és W. Roels meghatalmazottak)
   
      Alperes: Holland Királyság
   
      Kereseti kérelmek
   
   
               —
            
            
               A Bizottság azt kéri a Bíróságtól, állapítsa meg, hogy a Holland Királyság — mivel az ún. Eurégiókban a szocio–kulturális, az egészségügyi és az oktatási ágazatban a személyzet rendelkezésre bocsátása tekintetében HÉA-mentességet biztosított a foglalkoztatási mobilitás ösztönzése érdekében — nem teljesítette a HÉA-irányelv (1) 2. cikke (1) bekezdésének c) pontjából, 13. cikkéből, 24. cikke (1) bekezdéséből és 132. cikkéből eredő kötelezettségeit.
            
         
               —
            
            
               A Bíróság a Holland Királyságot kötelezze a költségek viselésére.
            
         
      Jogalapok és fontosabb érvek
   
   A Bizottság álláspontja szerint a szocio–kulturális, az egészségügyi és az oktatási ágazatban a személyzet rendelkezésre bocsátása a HÉA-irányelv 2., 9., és 24. cikke értelmében adóköteles, és sem a 132. cikk (1) bekezdésének b), c), g) és i) pontjában, sem pedig a 132. cikk (1) bekezdésének n) pontjában foglalt mentességek nem alkalmazhatók e szolgáltatásnyújtásra.
   
      (1)  A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347., 1. o.).